Donnalee Roberts | Music Profile Management | Music Profile
Donnalee en Ivan Botha het vir die eerste keer in 2014 kragte saamgespan en staan agter die skryf, vervaardiging en bemarking van Pad na jou Hart wat bekroon is as Film-van-die-jaar by die Tempo-toekennings 2014. Donnalee ontvang by hierdie toekennings ook die prys vir Aktrise-van-die-jaar vir haar hoofrol as Amory. Sy word ook genomineer vir 'n SAFTA-toekenning vir Aktrise-van-die-jaar vir haar rol in hierdie film. Pad na jou Hart word in die daaropvolgende jaar weer bekroon as Film-van-die-jaar deur die Natal Film Commission Simon Sabela Awards.
Weer saam met Ivan staan Donnalee agter die skryf, vervaardiging en bemarking van Vir Altyd wat in 2016 bekroon is as Film-van-die-jaar by die Tempo-toekennings. Donnalee het ook – vir die derde jaar in 'n ry – die Tempo-toekenning vir Aktrise-van-die-jaar gewen vir haar hoofrol as Nina in dié film.
Donnalee is die mede-eienaar van die produksiemaatskappy 17 FILMS wat spesialiseer in die ontwikkeling, vervaardiging en bemarking van kwaliteit waardegebaseerde films. 17 FILMS is ook verantwoordelik vir die bemarking van die suksesvolle film Ballade vir 'n Enkeling.
In 2017 sal Donnalee die hoofrol in die nuwe avontuurfilm Stroomop vertolk wat in mid-2018 vrygestel sal word. Sy beklee weer die rol van mede-ontwikkelaar, skrywer en –vervaardiger agter die skerms van hierdie film.
Donnalee ontvang haar nasionale graad in BA Drama vanaf die Universiteit van Pretoria, daarna voltooi sy 'n twee-jaar-kursus aan PALI (Performing Arts and Lifestyle Institute). In 2012 het Donnalee aan die bekende New York Academy gestudeer waar sy 'n diploma in toneelspel vir Film ontvang het